Diari Oficial de la Generalitat Valenciana


Sumari del DOGV 1844, del 14-08-1992 (1992/825689)

RESOLUCIÓ de 13 de juliol de 1992, de la Direcció General d'Indústria i Energia, per la qual autoritza la línia elèctrica aèria d'alta tensió de 132 kV entre l'ET Catadau i la L/Alzira-Silla i Alzira-Font de Sant Lluís i es declara, en concret, la seua utilitat Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1844

Data del DOGV
:   14-08-1992

Secció del DOGV
:   ALTRES DISPOSICIONS

Número del document
:   1992/825689


Data del document
:   13-07-1992

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIO de 13 de juliol de 1992, de la Direcció General d'Industria i Energía, per la qual autoritza la línia elèctrica aèria d'alta tensió de 132 KV entre l'ET Catadau i la L/Alzira-Silla i Alzira-Font de Sant LLuis i es declara, en concret, la seua utilitat pública.  
Vist l'expedient incoat pel Servei Territorial d'Indústria i Energia de València a instància d'Hidroelèctrica Española, SA (en l'actualitat, Iberdrola II, SA) relatiu a l'autorització per a instal·lar una línia elèctrica aèria d'alta tensió de 132 kV entre l'ET Catadau i la L/Alzira-Silla i Alzira-Font de Sant Lluís i declaració, en concret, de la seua utilitat pública.  
Atés que la sol·licitud d'autorització indicada ha seguit la tramitació establerta en el Decret 2617/1966, de 20 d'octubre, sobre autorització d'instal·lacions elèctriques; en el Decret 2619/1966, d'aquesta mateixa data, sobre expropiació forçosa en matèria d'instal·lacions elèctriques i en el Decret 162/90, de 15 d'octubre, del Consell de la Generalitat Valenciana, pel qual aprova el Reglament d'Impacte Ambiental i la Llei 2/1989, de 3 de mare, de la Generalitat Valenciana, sobre impacte ambiental.  
Atés que, en la fase d'informació pública a què va ser sotmés el projecte tècnic i l?estudi d'impacte ambiental, no es van presentar al·legacions.  
Atés que, amb data 22 d'octubre de 1991, la Conselleria de Medi Ambient va formular declaració d'impacte ambiental en què s'estimava acceptable, únicament als efectes ambientals, la realització del projecte amb les condicions contingudes en l?estudi d'impacte ambiental i les prescripcions que es recullen en la part dispositiva d'aquesta resolució.  
Atés que la finalitat que es persegueix amb l?establiment de la línia és la millora del subministrament d'energia elèctrica en la zona.  
Vist l?informe emés per l'òrgan instructor de l?expedient.  
Aquesta direcció general resol:  
Primer  
Autoritzar Iberdrola II, SA per a l?establiment de la línia elèctrica aèria d'alta tensió de 132 kV entre l?ET Catadau i la L/Alzira-Silla i Alzira-Font de Sant Lluís, les característiques principals de les quals són les següents:  
- Tensió: 132 kV  
- Origen: ET Catadau  
- Final: L/Alzira-Silla i L/Alzira-Font de Sant Lluís  
- Longitud: 8,800 Km., en recorregut pels termes municipals d'Alginet, Carlet i Catadau  
- Suports estructura metàl·lica  
- Conductor alunini-acer 281,1 mm2 de secció (AL 241,7 mm2 + Ac 39,4 mm2)  
- Cable de terra acer 50 mm2 de secció.  
- Aïllament cadena deu aïlladors de vidre E 100/127 de caperutxa i tija  
- Capacitat de transport màxima 131 MVA.  
La finalitat que es persegueix és millorar el subministrament d'energia elèctrica de la zona.  
Segon  
Declarar, en concret, la utilitat pública de la instal·lació elèctrica que s'autoritza, als efectes assenyalats en la Llei 10/1966, sobre expropiació forçosa i sancions en matèria d'instal·lacions elèctriques i el seu reglament d'aplicació, segons Decret 2619/66, de 20 d'octubre.  
Tercer  
Aprovar el projecte d'execució i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de sis mesos, comptadors a partir de la notificació d'aquesta resolució.  
3. El titular retrà compte de la terminació de les obres al Servei Territorial d'Indústria i Energia de València, a efectes de reconeixement definitiu i extensió de l'acta de posada en marxa.  
4. L'Administració deixarà sense efecte aquesta resolució en el moment en què observe l?incompliment de les condicions que s'hi imposen.  
5. Condicions d'ordre mediambiental:  
a) S'haurà de tenir en compte l?Ordre de 20 de desembre de 1985, de la Conselleria d?agricultura i Pesca, sobre espècies endèmiques o almenaçades, sobretot en l?encreuament amb el riu Magro, per la possible afecció a vegetació natural.  
València, 13 de juliol de 1992.   
El Director General:   
Luis Doménech Bernabeu.